**อิทธิพร บุญประคอง** (26 สิงหาคม พ.ศ. 2499) เป็นนักกฎหมายและนักการทูตชาวไทย ปัจจุบันดำรงตำแหน่งประธานกรรมการการเลือกตั้ง และเป็นข้าราชการบำนาญสังกัดกระทรวงการต่างประเทศ

ประวัติ
-------

อิทธิพร เกิดเมื่อวันที่ 26 สิงหาคม พ.ศ. 2499 เป็นบุตรของประชุมและบรรจบพร บุญประคอง อดีตนายกเหล่ากาชาด ภาค 7  มีพี่น้องรวม 3 คนจบการศึกษานิติศาสตร์บัณฑิต (นบ.) มหาวิทยาลัยธรรมศาสตร์ ในปี 2522 และจบการศึกษานิติศาสตร์มหาบัณฑิต (LL.M.) จากมหาวิทยาลัย Tulane สหรัฐ และเข้าหลักสูตรการบริหารจัดการสิ่งแวดล้อม (Environmental Management) มหาวิทยาลัยทัฟส์ สหรัฐ และหลักสูตรนักบริหารชั้นสูง สำนักงานข้าราชการพลเรือน รุ่น 56

การทำงาน
--------

อิทธิพร รับราชการในกระทรวงการต่างประเทศ เคยดำรงตำแหน่งอธิบดีกรมสนธิสัญญาและกฎหมาย และรองตัวแทนของประเทศไทยในคดีตีความคำพิพากษาศาลยุติธรรมระหว่างประเทศว่าด้วยปราสาทพระวิหาร ในปี 2553 และในฐานะอธิบดีกรมสนธิสัญญาฯ จึงเข้ารับตำแหน่งกรรมการในคณะกรรมการองค์กรร่วมเพื่อแสวงหาผลประโยชน์จากทรัพยากรในพื้นดินใต้ทะเลในบริเวณที่กำหนดไหล่ทวีประหว่างประเทศไทยกับประเทศมาเลเซีย ตั้งแต่ปี 2553 – 2555

และในเวลาต่อมาก็ได้ดำรงตำแหน่งเป็นเอกอัครราชทูต ณ กรุงไนโรบี สาธารณรัฐเคนยา ซึ่งดำรงตำแหน่งเอกอัครราชทูตผู้แทนถาวรแห่งประเทศไทยประจำโครงการสิ่งแวดล้อมแห่งสหประชาชาติ และ เอกอัครราชทูตผู้แทนถาวรแห่งประเทศไทยประจำโครงการตั้งถิ่นฐานมนุษย์แห่งสหประชาชาติ ประธานกลุ่ม 77 และจีนประจำโครงการสิ่งแวดล้อมแห่งสหประชาชาติและโครงการตั้งถิ่นฐานมนุษย์แห่งสหประชาชาติ ณ กรุงไนโรบี ในปี 2557

โดยตำแหน่งสุดท้ายคือ เอกอัครราชทูต ณ กรุงเฮก ประเทศเนเธอร์แลนด์ และเอกอัครราชทูตผู้แทนถาวรแห่งประเทศไทยประจำองค์การเพื่อการห้ามอาวุธเคมี ในปี 2558 จนกระทั่งเกษียณอายุราชการในวันที่ 30 กันยายน 2559 รวมถึงการเป็นผู้แทนพิเศษของรัฐบาลไทยในการรณรงค์หาเสียงสนับสนุนการสมัครรับเลือกตั้งของไทยในตำแหน่งสมาชิกไม่ถาวรของคณะมนตรีความมั่นคงแห่งสหประชาชาติ ในปี 2559

นอกจากนี้ยังเป็นผู้ประสานงานและหัวหน้าสำนักงานโครงการการหารือกรอบเอเชียและแปซิฟิกว่าด้วยผู้อพยพ ผู้พลัดถิ่น และผู้ย้ายถิ่นฐาน ซึ่งเป็นโครงการที่ได้รับการสนับสนุนจากสำนักงานข้าหลวงใหญ่ผู้ลี้ภัยแห่งสหประชาชาติ และองค์การระหว่างประเทศว่าด้วยการย้ายถิ่นฐาน

ชีวิตส่วนตัว
------------

อิทธิพร สมรสกับแพทย์หญิงสุธีรา บุญประคอง มีบุตร 1 คน คือ ธิราพร บุญประคอง ปัจจุบันทำงานในสหรัฐ

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2548 –  เหรียญจักรพรรดิมาลา (ร.จ.พ.)

ดูเพิ่ม
-------

* คณะกรรมการการเลือกตั้ง

อ้างอิง
-------

1. ↑  บทวิเคราะห์ : "อิทธิพร บุญประคอง" อดีตทูต นั่ง ประธาน กกต. จับตาภารกิจใหญ่คุมเลือกตั้งปี ‘62
2. ↑  ‘‘อิทธิพร บุญประคอง’’ นั่งเก้าอี้ประธานกกต.คนใหม่
3. ↑  ว่าที่ กกต. 5 คน เลือก ‘‘อิทธิพร บุญประคอง’‘ เป็นประธาน กกต.
4. ↑  มารดา "ประธาน กกต." ถึงแก่กรรม
5. ↑  อิทธิพร บุญประคอง อดีตเอกอัครราชทูต สู่การเป็น ประธาน กกต. – เลือกตั้ง 62
6. ↑  รายงานของ คณะกรรมธิการสามัญเพื่อทำหน้าที่ ตรวจสอบประวัติ ความประพฤติ และพฤติกรรมทางจริยธรรมของบุคคลของผู้ได้รับการเสนอชื่อให้ดำรงตำแหน่งกรรมการการเลือกตั้ง
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๓๗, ๒๒ มกราคม ๒๕๖๔
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๑๒, ๓ ธันวาคม ๒๕๕๕
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๓ ตอนที่ ๑๔ ข หน้า ๑๙๙, ๒๗ มิถุนายน ๒๕๔๙

แหล่งข้อมูลอื่น
---------------

* นายอิทธิพร บุญประคอง - สำนักงานคณะกรรมการการเลือกตั้ง

| * ด
* ค
* ก
คณะกรรมการการเลือกตั้ง |
| --- |
| กรรมการ | 

|  |  |
| --- | --- |
| **ชุดที่ 1** (พ.ศ. 2540–44) | 
* **ธีรศักดิ์ กรรณสูต**
* โคทม อารียา
* ยุวรัตน์ กมลเวชช
* วิสุทธิ์ โพธิแท่น
* สวัสดิ์ โชติพานิช
* จิระ บุญพจนสุนทร

 |
| **ชุดที่ 2** (พ.ศ. 2544–49) | 
* **ศิรินทร์ ธูปกล่ำ**
* จรัล บูรณพันธุ์ศรี
* ปริญญา นาคฉัตรีย์
* วาสนา เพิ่มลาภ
* วีระชัย แนวบุญเนียร
* จารุภัทร เรืองสุวรรณ

 |
| **ชุดที่ 3** (พ.ศ. 2549–56) | 
* **อภิชาต สุขัคคานนท์**
* ประพันธ์ นัยโกวิท
* สมชัย จึงประเสริฐ
* สดศรี สัตยธรรม
* สุเมธ อุปนิสากร
* วิสุทธิ์ โพธิแท่น

 |
| **ชุดที่ 4** (พ.ศ. 2556–61) | 
* **ศุภชัย สมเจริญ**
* ธีรวัฒน์ ธีรโรจน์วิทย์
* ประวิช รัตนเพียร
* บุญส่ง น้อยโสภณ
* สมชัย ศรีสุทธิยากร

 |
| **ชุดที่ 5** (พ.ศ. 2561–ปัจจุบัน) | 
* **อิทธิพร บุญประคอง**
* สันทัด ศิริอนันต์ไพบูลย์
* ธวัชชัย เทอดเผ่าไทย
* ฉัตรไชย จันทร์พรายศรี
* ปกรณ์ มหรรณพ
* เลิศวิโรจน์ โกวัฒนะ
* ฐิติเชฏฐ์ นุชนาฏ

 |

 |
| เลขาธิการ กกต. | 
* วิจิตร อยู่สุภาพ
* เอกชัย วารุณประภา
* สุทธิพล ทวีชัยการ
* ภุชงค์ นุตราวงศ์
* จรุงวิทย์ ภุมมา
* แสวง บุญมี

 |